EkBass/fiwiki-20250220-pages-articles huggingface dataset:
Veikko Tyrväinen

Veikko Aapeli Tyrväinen (16. toukokuuta 1922 Jäppilä – 11. kesäkuuta 1986 Helsinki) oli suomalainen oopperalaulaja (tenori).Otavan musiikkitieto, s. 451. Otava, Helsinki 1997. Tyrväinen lauloi vuosina 1946–1973 Suomalaisessa oopperassa (vuodesta 1956 Suomen Kansallisooppera). Hänen tunnettuja roolejaan oli mm. Pajatson Canio. Oopperaesiintymisten lisäksi Tyrväinen esiintyi konsertti- ja oratoriosolistina. Hänet palkittiin vuonna 1957 Pro Finlandia -mitalilla. == Elämäkerta == Veikko Tyrväisen puoliso vuodesta 1949 oli hammaslääkäri Anja Helena o.s. Heinonen (1921–2018Kuolinilmoitus. Helsingin Sanomat 6.1.2018, s. C 16.). Heidän lapsistaan fil. tri Helena Tyrväinen on musiikkitieteilijä, oik. lis. Paiju Tyrväinen on kulttuurikeskus Stoan johtaja ja valt. tri Timo Tyrväinen Aktia Pankin entinen pääekonomisti. Tyrväinen on haudattu Hietaniemen hautausmaan Taiteilijainmäelle. ==Diskografia== * Veikko Tyrväinen: Minä laulan sun iltasi tähtihin. Fuga 9280 (2008). ==Lähteet== ==Kirjallisuutta== * * * ==Aiheesta muualla== * Luokka:Pro Finlandia -palkitut Luokka:Suomalaiset tenorit Luokka:Vuonna 1922 syntyneet Luokka:Vuonna 1986 kuolleet Luokka:Suomalaiset professorin arvonimen saaneet
Herakles (Makedonia)

Herakles (327–309 eaa.) oli Aleksanteri Suuren avioton poika. Hänen äitinsä oli Fryygian satraappi Artabazoksen tytär Barsine. Hän oli Aleksanterin ensimmäinen poika, ja hän sai nimensä tarujen sankarin Herakleen mukaan, josta Makedonian kuninkaallinen suku ilmoitti polveutuvansa.Children of Alexander III the Great. Web Archive (Pothos.org 2011). Viitattu 6.1.2017. Syntymähetkellään Heraklesta ei pidetty mahdollisena kruununperijänä, sillä Aleksanteri oli menossa naimisiin Roksanen kanssa, ja avioliitosta odotettiin laillisia kruununperijöitä. Tällainen perijä syntyikin, tosin vasta Aleksanterin kuoleman jälkeen vuonna 323 eaa., kun Roksane synnytti Aleksanteri IV:n. Aleksanterin kuolemaa seuranneet epävakaat poliittiset olot koituivat kuitenkin Herakleen kohtaloksi. Herakles oli asunut suhteellisen syrjässä Pergamonissa vuoteen 309 eaa., jolloin Kassandros murhautti Aleksanteri IV:n. Tällöin aiemmin syrjäytetty Polyperkhon yritti palata valtaan käyttäen Heraklesta keulakuvanaan. Polyperkhon kokosi armeijan Kassandrosta vastaan. Neuvottelujen jälkeen Polyperkhon teki kuitenkin Kassandroksen kanssa sopimuksen ja murhautti tarpeettomaksi käyneen Herakleen äiteineen. ==Lähteet== == Aiheesta muualla == * Herakleen sukupuu Luokka:Antiikin kreikkalaiset Luokka:300-luvulla eaa. syntyneet Luokka:300-luvulla eaa. kuolleet
Gramvärjäys

Gramvärjäys (myös Gramin värjäys) on värjäysmenetelmä, jonka avulla bakteerit voidaan erottaa kahteen ryhmään soluseinän rakenteen perusteella. Menetelmä on nimetty keksijänsä, tanskalaisen Hans Christian Joachim Gramin (1853–1938), mukaan. Hän julkaisi sen vuonna 1884. == Värjäyksen kulku == Bakteerien tunnistuksessa gramvärjäys on keskeinen esitesti. Värjäys tapahtuu siten, että kuollut bakteeriviljelmä värjätään aluksi kristallivioletilla ja Lugolin jodiliuoksella, jonka jälkeen viljelmä käsitellään alkoholilla. Tämän jälkeen näyte huuhdotaan ja suoritetaan vastavärjäys punaisella safraniinilla. Lopulta huuhdottaessa viljelmä vedellä grampositiiviset bakteerit säilyttävät violetin värin, kun taas gramnegatiivisista bakteereista violetti on liuennut, ja ne ovat värjäytyneet punaisiksi. == Värjäyksen mekanismi == Värjäyksen erottelykyky perustuu grampositiivisten ja gramnegatiivisten solujen soluseinien rakenne-eroihin. Grampositiivisten solujen soluseinä sisältää paksun peptidoglykaanikerroksen, kun taas gramnegatiivisilla soluilla on soluseinässä enemmän lipidejä. Grampositiiviset solut Värjäyksen aikana kristallivioletti tunkeutuu soluihin ja värjää ne sinivioleteiksi. Seuraavaksi käytettävä Lugolin liuos sisältää paljon jodia, joka sekin tunkeutuu soluihin. Kristallivioletti ja jodi reagoivat tuottaen kompleksin. Alkoholikäsittely kutistaa grampositiivisten solujen peptidoglykaanisoluseiniä ja estää kristallivioletti-jodikompleksia huuhtoutumasta ulos solusta. Lopputuloksena grampositiiviset solut värjäytyvät sinisiksi. Gramnegatiiviset solut Myös gramnegatiiviset solut värjäytyvät ensin violeteiksi, mutta alkoholikäsittely rikkoo niiden soluseinää liuottamalla sen lipidejä. Siksi kristallivioletti-jodikompleksi pääsee värjäyksen seuraavassa vaiheessa huuhtoutumaan ulos soluista. Viimeinen safraniinikäsittely värjää sitten nämä solut punaisiksi, jollaisina ne näkyvät mikroskoopissakin. == Katso myös == * Ziehl-Neelsenin värjäys Luokka:Bakteriologia
Ibarakin prefektuuri

Ibarakin prefektuuri () on Kantōn alueella Japanissa sijaitseva prefektuuri. Sen pääkaupunki on Mito. == Maantiede == Ibarakin pohjoisosa on vuoristoista, mutta muuten prefektuuri on alavaa maata. Ibarakissa on myös järviä, muun muassa Japanin toiseksi suurin järvi Kasumigaura. === Ilmasto === Ibarakin prefektuuri sijaitsee samoilla leveyspiireillä kuin Välimeri ja on lauhkealla vyöhykkeellä. Kesällä päivälämpötila on yleensä 25–30 °C mutta nousee monin paikoin yli kolmenkymmenenkin. Loppukesällä alkavan taifuunikauden aikana taifuunit iskevät yleensä Japanin eteläisempiin osiin, ja vaikka ne usein jatkavat matkaansa Ibarakiin asti, ne ovat sinne saapuessaan useimmiten heikentyneet niin, ettei niistä ole suurta vaaraa. Talvella päivälämpötila ei juuri laske pakkaselle vaan pysyttelee noin 5 °C:n tienoilla. Talvella lunta voi sataa hieman, mutta sekin sulaa yleensä nopeasti pois. == Aluejako == Ibarakin prefektuuri jakautuu 32 kaupunkiin ja 12 muuhun kuntaan, joista 10 on maaseutukaupunkeja ja 2 on kyläkuntia. Kunnat kuuluvat seitsemään piirikuntaan, joilla ei ole hallinnollista merkitystä. ;Kaupungit *Bandō‎ *Chikusei *Hitachi *Hitachi-Naka *Hitachi-Ōmiya *Hitachi-Ōta *Hokota *Inashiki *Ishioka *Itako *Jōsō *Kamisu *Kasama *Kashima *Kasumigaura *Kita-Ibaraki *Koga *Mito (pääkaupunki) *Moriya *Naka *Namegata *Omitama *Ryūgasaki *Sakuragawa *Shimotsuma *Takahagi *Toride *Tsuchiura *Tsukuba *Tsukubamirai *Ushiku *Yūki ;Kunnat piirikunnittain Piirikunta Kunta Higashi-Ibaraki Ibaraki · Ōarai · Shirosato Inashiki Ami · Kawachi · Miho Kita-Sōma Tone Kuji Daigo Naka Tōkai Sashima Goka · Sakai Yūki Yachiyo == Historia == Ennen vuoden 1871 feodaalijärjestelmästä luopumista Ibarakin prefektuuri tunnettiin Hitachin provinssina. == Talous == Ibaraki on melko teollistunut prefektuuri. Tärkeitä teollisuuden keskittymiä ovat esimerkiksi Kashiman ja Hitachin kaupungit; monikansallinen suuryritys Hitachi on peräisin Hitachin kaupungista. Ibarakissa on myös paljon tutkimus- ja kehitystyötä. Tärkein keskus on Tsukuban tiedekaupunki. Kaupungissa sijaitsee muun muassa JAXAn (Japanin avaruusjärjestön) tärkeä keskus. Toinen tärkeä tutkimuskeskus on Tōkain kunnassa sijaitsevan ydinvoimalan yhteydessä oleva ydinvoiman tutkimuskeskus. Prefektuurin tasaisuudesta johtuen siellä on myös kohtalaisesti maataloutta. Ibaraki on tärkeä lootuksen juuren tuottaja. == Lähteet == == Aiheesta muualla == * Ibarakin prefektuurin internetsivut *
Grampositiivinen bakteeri

Grampositiivinen bakteeri on gramvärjäyksen avulla gramnegatiivisesta bakteerista erottuva bakteeri. Sen soluseinässä on vain yksi kalvo, mutta peptidoglykaani eli mureiini on paksumpi kuin gramnegatiivisella bakteerilla. Grampositiivinen bakteeri värjäytyy gramvärjäyksessä violetiksi. Teollisuusentsyymien tuotannossa grampositiivinen bakteeri on käytännöllisempi, sillä se pystyy ohuen soluseinämänsä avulla erittämään suuria määriä proteiinia. * Luokka:Seulonnan keskeiset artikkelit
Toisen asteen yhtälö

Toisen asteen yhtälö on polynomiyhtälö, jonka normaalimuoto on ax^2+bx+c=0,\,\\! kun a ot = 0. Kun a > 0, on kuvaaja ylöspäin aukeava paraabeli, ja negatiivisilla arvoilla vastaavasti alaspäin aukeava. ==Toisen asteen yhtälön ratkaisukaava== Toisen asteen yhtälön ratkaisukaava on kaava, jolla toisen asteen yhtälö voidaan ratkaista. Kaavan mukaan yhtälön ratkaisut ovat: : x=\frac{-b\pm\sqrt{b^2-4ac}}{2a}. Tämä kaava pätee, olivatpa kertoimet a, b ja c reaali- tai kompleksilukuja. Jos ne ovat reaalilukuja, juurten luonne riippuu diskriminantin D = b^2-4ac arvosta seuraavasti: : jos D > 0\,\\!, yhtälöllä on kaksi erisuurta reaalista juurta x_{1}\,\\! ja x_{2}\,\\! : jos D = 0\,\\!, yhtälöllä on kaksoisjuuri x_{1,2}\,\\! eli kaksi yhtäsuurta reaalilukujuurta : jos D < 0\,\\!, yhtälöllä ei ole yhtään reaalilukujuurta, mutta on kaksi kompleksista juurta \frac{-b}{2a}\pm\frac{\sqrt{4ac-b^2}}{2a} i, jotka ovat toistensa liittoluvut. === Ratkaisukaavan johtaminen === Ratkaisukaavan johtamisessa halutaan ratkaista yleinen toisen asteen yhtälö :ax^2+bx+c = 0\,\\!. Aloitetaan siirtämällä vakiotermi: : \begin{align} ax^2 + bx & = -c \end{align}. Saadun yhtälön vasen puoli pyritään täydentämään neliöksi. Aluksi kerrotaan termillä 4a. : 4a^2x^2 + 4abx = -4ac\,\\! Nyt lisäämällä yhtälön molemmille puolille b^2 saadaan binomin neliön muistikaavaa soveltamalla : \begin{align} 4a^2x^2+4abx+b^2 & = b^2-4ac\\\ (2ax+b)^2 & = b^2-4ac\\\ 2ax+b & = \pm\sqrt{b^2-4ac}\\\ 2ax & = -b\pm\sqrt{b^2-4ac} \end{align} ja lopulta : x = \frac{-b\pm\sqrt{b^2-4ac}}{2a}. Ratkaisukaavan johtamisella on pyritty esittämään toisen asteen yhtälön ratkaisu helposti hallittavassa muodossa, vaikka sinänsä tarvittava matematiikka ei olekaan merkittävästi vaikeampaa kuin ensimmäisen asteen yhtälön tapauksessa. == Suppea normaalimuoto == :x^2 + px + q = 0 \Leftrightarrow x = -\frac{p}{2} \pm \sqrt{ \bigg( \frac{p}{2} \bigg) ^ 2 - q} == Juurien summa ja tulo == Toisen asteen yhtälön ratkaisukaavasta voidaan yhtälön ax^2 + bx + c = 0 juurten x_{1} ja x_{2} summalle ja tulolle johtaa lausekkeet (Vietan kaavat): * x_1 + x_2 = -\frac{b}{a} \, * x_1 x_2 = \frac{c}{a} \,. Mikäli a = 1, saadaan juurten summa ja tulo suoraan yhtälöstä yksinkertaisesti: * x_1 + x_2 = -b \, * x_1 x_2 = c \,. == Lähteet == * Luokka:Algebra Luokka:Yhtälöt Luokka:Seulonnan keskeiset artikkelit
Kasumigaura

Kasumigaura () on Japanin järvi Ibarakin prefektuurin eteläosassa Honshūn saarella. Se on Biwajärven jälkeen Japanin toiseksi suurin järvi, pinta- alaltaan 167,6 neliökilometriä. Järveä kutsutaan myös nimellä Nishiura (西浦, ’länsilahti’) erotuksena läheisestä Kitauran järvestä (’pohjoislahti’). Kasumigaura on suhteellisen matala järvi: sen suurin syvyys on 7 metriä, keskisyvyys vain 3,4 metriä. Tyypiltään se on ravinnerikas, eutrofinen järvi. Kasumigaura oli vielä noin 1 000 vuotta sitten syvä Tyynenmeren lahti, joka tunnettiin nimellä Nagareumi (流海). Lahteen laskevien jokien mukanaan tuoma maa-aines kuitenkin kertyi vähitellen sedimenteiksi sen suulle, ja lahti kuroutui umpeen. Kasumigauraan virtaavat nykyisin muun muassa Koise- ja Sakurajoet. Järvi laskee vuorostaan Hitachi-Tonejoen ja Yoko-Tonejoen kautta Tonejokeen ja lopulta Tyyneenmereen. Kasumigaurassa elää 85 kalalajia. Järvi tunnetaan erityisesti wakasagi-kuoreen (Hypomesus nipponensis) ja karpin asuinsijana. Järven saastuminen ja veden laadun huonontuminen ovat kuitenkin vaikuttaneet sen lajistoon. Wakasagin kalastus hobikibune-purjeveneillä oli aiemmin merkittävä elinkeino, mutta nykyisin veneillä kuljetetaan enää turisteja. Tärkeitä saaliskaloja ovat karpin lisäksi muun muassa tokkomaiset ja Carassius-suvun kalat. Edo-kaudella 1600–1800-luvuilla Kasumigaura oli vilkas liikennereitti ja osa laajempaa vesiliikenteen verkostoa. Sittemmin veneliikenteen merkitys on autoistumisen myötä vähentynyt, ja viimeinenkin järven ylittävä lauttayhteys lakkautettiin vuonna 1975. Järven vettä käytetään maatalouden, teollisuuden ja kotitalouksien tarpeisiin. Tsuchiuran kaupunki järven luoteisrannikolla toimii tukikohtana alueelle suuntautuvalle matkailulle. == Kuvia == Tiedosto:Lake Kasumigaura from Kasumigaura City 05.jpg|Näkymä Kasumigauralle Kasumigauran kaupungista Tiedosto:TsukubaSanFromKasumigauraLake.jpg|Tsukubavuori Kasumigauralta Tiedosto:Hobikibune 01.JPG|Hobikibune-vene Tiedosto:Kasumigaura Bridge,Namegata-city,Kasumigaura-city,Japan.JPG|Kasumigauran suursilta == Lähteet == == Aiheesta muualla == Luokka:Japanin järvet Luokka:Ibarakin prefektuuri
Windows Messenger

Windows Messenger on Microsoftin kehittämä pikaviestintäohjelma, joka käyttää viestinnässä SIMPLE-protokollaa ja .NET Messenger Service -viestintä- ja läsnäolojärjestelmää. Se toimitettiin Windows XP- ja Windows 2000 (versio 5 tai uudempi) -käyttöjärjestelmien mukana. Ohjelma oli Windows Live Messenger -pikaviestintäohjelman edeltäjä. Windows Vistassa ja uudemmissa ei ole Messengeriä valmiiksi asennettuna. Luokka:Pikaviestintäohjelmat Luokka:Microsoftin ohjelmistot
Neljännen asteen yhtälön ratkaisukaava

Neljännen asteen yhtälön ratkaisukaava on kaava, jolla voidaan ratkaista polynomiyhtälöt, jotka ovat muotoa ax^4+bx^3+cx^2+ex+f=0, missä a ot =0. Neljättä astetta korkeamman asteen yhtälön ratkaisuille ei ole yleistä kaavaa. Yksinkertaisesti selitettynä tämä johtuu siitä, että sekä kolmannen että neljännen asteen yhtälön ratkaisut palautuvat toisen asteen yhtälön ratkaisuun. Jos samaa ratkaisutapaa yritetään viidennen tai korkeamman asteen yhtälölle, on saatu yhtälö korkeampaa astetta kuin alkuperäinen, joten ratkaisu ei onnistu. Tiettyjä erikoistapauksia varten ratkaisukaava voidaan kuitenkin johtaa. ==Kaavan johdon idea== Neljännen asteen yhtälön ratkaisukaava on varsin pitkä, joten esitetään vain idea, jolla kaavaan päädytään. Aluksi yhtälöön tehdään sopiva muotoa x=y+g oleva sijoitus, jolloin kolmannen asteen termin kerroin häviää. Lisätään nyt yhtälöön puolittain termejä siten, että yhtälön vasen puoli voidaan tulkita olevan neliö muotoa (x^2+g)^2. Lisätään tämän jälkeen puolittain yhtälön molemmille puolille termejä siten, että yhtälön vasen puoli voidaan tulkita neliöksi (x^2+g+y)^2, missä y on tuntematon suure. Kiinnitetään nyt y:n arvo sellaiseksi, että yhtälön oikealla puolella oleva trinomi tulee neliöksi. Tämä saadaan, kun ratkaistaan yhtälön oikealla puolella olevan lausekkeen nollakohdat y:n suhteen. Tämä on mahdollista, sillä saatu yhtälö on kolmatta astetta, ja sille on kehitetty ratkaisukaava. Nyt y:n arvo voidaan sijoittaa alkuperäiseen yhtälöön, ja ottaa yhtälöstä puolittain neliöjuuri. Saatu yhtälö on toista astetta, joten ratkaisemalla tämä yhtälö saadaan selville alkuperäisen yhtälön juuret. ==Katso myös== *Bikvadraattinen yhtälö == Lähteet == ==Aiheesta muualla== *Ohjelma, joka antaa 2., 3. ja 4. asteen yhtälön ratkaisut, kun siihen syötetään kertoimet Luokka:Algebra Luokka:Algoritmit Luokka:Yhtälöt
Emma Frost

Emma Frost on Marvel-yhtiön sarjakuvahahmo ja Ryhmä X:n jäsen. Emma Frost esiintyi ensimmäisen kerran Marvel-universumissa 1980 ilmestyneessä lehdessä, jossa hänet esiteltiin Ryhmä X:n vihollisena ja yhtenä Helvetintulen Klubin johtajista, Valkoisena Kuningattarena. Hän esiintyi satunnaisesti Ryhmä X:n vihollisena eri tarinoissa, kunnes kääntyi hyväksi ja liittyi Ryhmä X:n jäseneksi. Nykyään hän on ryhmän johtohahmoja ja seurustelee Kykloopin kanssa. Emma Frost on mutantti ja voimakas telepaatti. Hänen toissijaisena voimanaan on kyky muuttua yhtä kovaksi kuin timantti. Timanttimuodossaan hän ei kykene käyttämään telepaattisia voimiaan, eikä häneen voida myöskään käyttää telepatiaa. Elokuvassa X-Men: First Class Professori X yrittää luodata Frostin mieltä tämän ollessa timanttimuodossa, mutta tuntee kipua. Luokka:Marvel- universumin mutantit Luokka:Ryhmä-X Luokka:Kuvitteelliset miljardöörit Luokka:Kuvitteelliset avatarat de:Figuren aus dem Marvel-Universum#Emma Frost
Cité des sciences et de l’industrie

Cité des sciences et de l’industrie on tiedekeskus Pariisin 19. kaupunginosassa, Parc de la Villetten puistossa. Irlantilaisen Peter Ricen suunnittelema rakennus on tehty teräksestä ja lasista, ja se avattiin vuonna 1986. Se on Euroopan suurin tekniikkaa ja tutkimusta esittelevä keskus. Museossa käy vuosittain noin 5 miljoonaa kävijää. Museoon pääsee Porte de la Villetten metroasemalta. Museon osastoja: * akvaario * planetaario * sukellusvene Argonaute (rakennuksen ulkopuolella) * Imax-elokuvateatteri La Géode (erillinen rakennus) * lasten osasto (3–10-vuotiaille) * tekno-osasto nuorille (11-vuotiaista alkaen) * työvoimatoimisto ja ammatinvalintaohjauskeskus Cité des Métiers * terveysneuvontakeskus La Cité de la santé == Aiheesta muualla == *Museon kotisivut Luokka:Tiedekeskukset Luokka:Pariisin nähtävyydet Luokka:Pariisin museot
Ulvoja

Ulvoja eli Sean Cassidy on Marvel Comicsin sarjakuvahahmo ja Ryhmä-X:n entinen jäsen. Hän on mutantti, jonka kyky on yliäänihuuto, joka voi murskata esimerkiksi panssaria. Lisäksi hän kykenee lentämään. Hänet nähtiin ensimmäisen kerran X-Men -lehden numerossa 28 (1967). Hän oli myös Generation X:n johtaja. Ulvoja joutui eroamaan Ryhmä-X:stä saamiensa vammojen takia ==Ulkonäkö== Ulvojalla oli alussa vaaleat, myöhemmin punertavat hiukset. Lisäksi hänen silmänsä ovat sinivihreät. Luokka:Ryhmä-X Luokka:Marvel- universumin mutantit
Elektrofiili

Elektrofiili on reagenssi, joka reagoi nukleofiilien kanssa vastaanottaen niiltä elektroniparin. Näin muodostuvan sidoksen sidoselektronit ovat peräisin nukleofiililta. Elektrofiilit ovat aina Lewis-happoja. Elektrofiilisilla reagensseilla on usein elektronivajausta ja niillä on positiivinen kokonais- tai osittaisvaraus. Joskus elektrofiileilla voi olla positiivisen varauksen sijasta tyhjä sidosorbitaali. Elektrofiileja ovat muun muassa Br+ ja H+. Hiiliyhdisteiden elekrofiileissä on hyvin usein poolinen C-X- tai C=X-sidos. Esimerkiksi metyylibromidin (CH3Br) C-Br-sidos on suhteellisen heikko ja Br- on hyvä lähtevä ryhmä, joten sen hiiliatomi on hyvä elektrofiili. Karbonyyliryhmän hiiliatomi on hyvä elektrofiili, koska C=O -sidos on polaarinen ja hiiliatomi saa positiivisen osittaisvarauksen. Epoksidit ovat hyviä elektrofiilejä siinä olevien suhteellisen heikkojen C-O-sidosten ja rengasjännityksen vuoksi. Aromaattiset yhdisteet ja kaksoissidokset ovat yleensä huonoja elektrofiilejä, paitsi silloin kun ne ovat suoraan sitoutuneet elektroneja puoleensavetäviin ryhmiin (EWG). ==Lähteet== Luokka:Kemialliset ominaisuudet
Jyrki (televisio-ohjelma)

Jyrki (tyyliteltynä JYRK:.) oli Suomessa MTV3-kanavalla 1995–2001 lähetetty suomalainen, populaarimusiikkiaiheinen, nuorille suunnattu iltapäiväohjelma. Ohjelman idea tuli Kanadasta CHUM-yhtiön MuchMusic-kanavasta, jonka materiaalia Jyrki myös lainasi ja jonka kanssa konseptia kehitettiin. Jyrkin ensimmäinen lähetys oli 1. syyskuuta 1995, ja suoraa lähetystä lähetettiin näkyvällä paikalla Helsingin Lasipalatsissa olleesta studiosta viisi kertaa viikossa, puolitoista tuntia kerrallaan. Lasipalatsin ollessa remontissa ohjelma lähetettiin Kalevankadulta. Ohjelman rungon muodostivat musiikkivideot ja artistihaastattelut. Jyrkin viimeinen lähetys oli 21. joulukuuta 2001. Ohjelmia tehtiin kaikkiaan 2 901 ja niissä esitettiin joka vuosi noin 4 000 musiikkivideota. Ensimmäinen Jyrkissä esitetty musiikkivideo oli Veikko Lavin "Löysin rantein".https://www.youtube.com/watch?v=a1qsgiuNCQk Loppuaikoina vuosina 2000–2001 ohjelmaa esitettiin myös TVTV!-kanavalla (nykyisin Sub). Jyrkin rinnalle syntyi tanssimusiikin erikoislähetys Jyrki Electric Circus, yhteen artistiin kerrallaan keskittynyt Intimate & Interactive, videolista Jyrki Countdown, ulkomaisia artistihaastatteluja sisältänyt Jyrki Spotlight, vanhempia musiikkivideoita ja haastatteluja esittänyt Jyrki+, elokuviin keskittynyt Jyrki Goes Movies sekä livemusiikkia esittänyt Live@Jyrki. Myös perinteikkään rockin SM-kilpailun nimeksi vaihdettiin "Jyrki Hit Challenge". Jyrki Video Awards -juhla puolestaan palkitsi vuosina 1997–2001 vuoden parhaita musiikintekijöitä ja musiikkivideoita. Jyrki oli myös mukana järjestämässä bileitä. "Jyrki Sähkösirkus" -tapahtumia oli ympäri Suomen. Myös seitsemän kokoelma-CD-levyä julkaistiinhttps://www.discogs.com/label/383655-Jyrki. Ohjelma toi julkisuuteen useita uusia kasvoja. Juontajia olivat muun muassa Mikko Silvennoinen, Marika Makaroff, Raymond Ebanks, Vera Olsson, Jaana Pelkonen, Mikko "Peltsi" Peltola, Katja Ståhl, Sami Juola, Micaela Metso, Veeti Kallio, Olli "Molli-Olli" Oikarinen, Ville Toivonen, Minna O (Ojala/Ottavainen), Joonas Hytönen, Tiina Kylmälä, Heta Hyttinen, Tea Khalifa, Jussi Heikelä sekä toimituspäällikkö Antti "Pizza" Pekkarinen. Joulukuusta 2005 lähtien Pan Vision alkoi julkaista DVD:llä Jyrkin parhaita haastatteluja ja live-esityksiä nimellä Jyrki: Lost Tapes. Sarjaa oli suunniteltu julkaistavaksi kuuden osan verran, mutta sarjan tuotanto lopetettiin kolmannen osan jälkeen, joista viimeinen sisälsi live-esityksiä syksystä 1997 kevääseen 1998. Ohjelman ensimmäinen tuottaja Marko Kulmala on kertonut, että Jyrki -nimi syntyi Heikki Silvennoisen tyttären ideasta miestenlehden nimeksi. Jyrkiä tuotti Funny- Films. ==Lähteet== == Kirjallisuutta == * ==Aiheesta muualla== * * archive.org - Jyrki Luokka:1990-luvun suomalaiset musiikkiohjelmat Luokka:2000-vuosikymmenen suomalaiset musiikkiohjelmat Luokka:MTV3:n televisio-ohjelmat
Wilhelm Furtwängler

Wilhelm Furtwängler (25. tammikuuta 1886 – 30. marraskuuta 1954) oli saksalainen kapellimestari ja säveltäjä. Hänet muistetaan varsinkin työstään Wienin ja Berliinin filharmonikkojen johtajana. Furtwänglerin erikoisala oli suurten saksalaisten säveltäjien kuten Ludwig van Beethovenin ja Richard Wagnerin teosten tulkinta. Heidän tuotantonsa lisäksi hän johti esimerkiksi Pjotr Tšaikovskin, Jean Sibeliuksen ja Igor Stravinskyn säveltämän musiikin orkesteriesityksiä. Furtwänglerin suhtautumista kansallissosialisteihin on pohdittu paljon. Hän ei ollut missään vaiheessa NSDAP:n jäsen tai selkeästi myötäillyt heidän edustajiaan. Alaisinaan työskennelleitä juutalaisia hän pyrki auttamaan mahdollisuuksiensa mukaan. Lisäksi hänen toimiensa ansiosta Berliinin filharmonikkojen muusikkojen ei tarvinnut ryhtyä asepalvelukseen toisessa maailmansodassa. Liittoutuneiden miehityshallinto vapautti Furtwänglerin epäilyistä natsiyhteyksistä, mutta yhdysvaltalaiset hyväksyivät tämän muodollisesti vasta 1946. Vuonna 1949 Chicagon sinfoniaorkesteri oli kiinnostunut Furtwängleristä, mutta tarjous peruttiin eräiden muusikoiden vastustuksen takia. Furtwängler vieroksui studiotyöskentelyä ja vaati saada esiintyä äänitystilanteissakin ihmisyleisölle. Hänen Beethovenin yhdeksännestä sinfoniasta levyttämiensä kolmen version katsotaan kuitenkin olevan kyseisen sinfonian levytysten parhaimmistoa.Wilhelm Furtwängler 1954: Beethoven: Symhony No. 9 (review) all music == Lähteet == == Aiheesta muualla == Luokka:Saksalaiset kapellimestarit Luokka:Vuonna 1886 syntyneet Luokka:Vuonna 1954 kuolleet Luokka:Seulonnan keskeiset artikkelit Luokka:Natsivaltaa vastustaneet saksalaiset
Groningen (provinssi)

Groningen on Alankomaiden koillinen provinssi. Groningenin provinssin asukasluku on (vuonna 2015). Provinssin pääkaupunki on Groningen. == Historia == Vuonna 1959 Groningenin alueelta löydettiin maakaasuesiintymä. Maakaasuntuotanto aloitettiin vuonna 1963. == Uskonnot == Groningenin väestöstä on protestantteja ja katolisia. == Kunnat (2018) == * Appingedam * Bedum * De Marne * Delfzijl * Eemsmond * Groningen * Grootegast * Haren * Leek * Loppersum * Marum * Midden-Groningen * Oldambt * Pekela * Stadskanaal * Ten Boer * Veendam * Westerwolde * Winsum * Zuidhorn == Lähteet == *
Telemarkin lääni

Telemarkin lääni () on Norjan lääni maan eteläosassa Østlandetin alueella. Se sijaitsee Oslon kaupungin länsipuolella Skienin vesistön ympärillä Skagerrakin rannalla. Sen hallinnollinen keskus on Skien. Läänissä on 172 494 asukasta (vuonna 2016) ja sen pinta-ala on 15 296,32 neliökilometriä. == Kunnat == Telemarkin lääniin kuuluu 17 kuntaa: * Bamble * Drangedal * Fyresdal * Hjartdal * Kragerø * Kviteseid * Midt-Telemark * Nissedal * Nome * Notodden * Porsgrunn * Seljord * Siljan (kunta) * Skien * Tinn * Tokke * Vinje == Lähteet == == Aiheesta muualla == *Läänin internetsivut thumb|250px|left|Stathelle Bamblessa. *
Akershusin lääni

Akershusin lääni () on Norjan lääni maan eteläosassa Østlandetin alueella. Se sijaitsee Oslon kaupungin ympärillä Oslonvuonon molemmilla puolilla ja rajautuu idässä Ruotsiin. Läänissä oli 594 533 asukasta (vuonna 2016) ja sen pinta-ala on 4 917,93 neliökilometriä. Läänin hallinnollinen keskus on Oslo, joka ei kuitenkaan itse siihen kuulu. Vuoden 2020 alussa Akershus yhdistettiin Buskerudin ja Østfoldin läänien kanssa Vikenin lääniksi. Vuonna 2022 Norjan parlamentti päätti kuitenkin lakkauttaa Vikenin läänin vuoden 2024 alussa. Samalla Akershusin lääni perustettiin uudelleen. == Kunnat == Akershusin lääniin kuuluu yhteensä 21 kuntaa: * Asker * Aurskog-Høland * Bærum * Eidsvoll * Enebakk * Frogn * Gjerdrum * Hurdal * Jevnaker * Lillestrøm * Lunner * Lørenskog * Nannestad * Nes * Nesodden * Nittedal * Nordre Follo * Rælingen * Ullensaker * Vestby * Ås == Lähteet == == Aiheesta muualla == *Läänin internetsivut *
Joystick

Joystick tai sauvaohjain on tietokoneen oheislaite, jota käytetään usein muun muassa tietokonepelien pelaamiseen, joskin niillä on myös useita hyötykäyttökohteita. Joystick koostuu kädessä pidettävästä tai sormella liikuteltavasta sauvasta ja jonkinlaisesta tukevasta pohjaosasta, tai se voi olla integroitu muihinkin laitteisiin. Laite lähettää tiedon sauvan kallistuskulmasta tietokoneelle. Lisäksi joystickeissä on myös yleensä painonäppäimiä (ns. ”tulitusnäppäimiä”), joita käytetään eri toimintojen laukaisemiseen. Joystickejä on yleensä kahdenlaisia. Digitaaliset joystickit pystyvät havaitsemaan vain tietyt suunnat, yleensä lepotilan ja pysty- ja vaakatasolta äärisuunnat, mahdollistaen näin lepotilan lisäksi kahdeksan suunnan havaitsemisen. Monet digitaaliset joystickit pohjautuvat joko liuska- tai mikrokytkimiin. Analogiset joystickit pohjautuvat yleensä joko optiseen havainnointiin tai potentiometreihin ja pystyvät kertomaan sauvan kallistuskulman lepokohtaan verrattuna hyvinkin tarkasti. Näinä päivinä joystickeja tietokoneen ohjaimina on pääasiassa kahdenlaisia: varsinaiset joystickit, jotka koostuvat ohjainsauvasta ja jalustasta, sekä pelikonsoleissa käytetyissä pad-ohjaimissa, jotka sisältävät yleensä digitaalisen suuntaohjaimen (esimerkiksi ns. ristiohjaimen) sekä yhden tai useampia pieniä analogisia joystickejä. Useissa 8-bittisen aikakauden kotitietokoneissa peliohjaimet liitettiin Atari 2600:n kanssa yhteensopivalla 9-piikkisellä D-liittimellä (Atari-liitin). IBM PC -yhteensopivissa tietokoneissa käytettiin aluksi 15-piikkistä joystick-porttia. Nykyisin ohjaimissa on siirrytty käyttämään USB-liittimiä. Joystickeja löytyy myös koneista, kuten nosturista tai traktorin etukuormaajasta. Myös useissa lentokoneissa on samantyyppinen ohjain, minkä takia Joystickiä käytetään monesti lentokonesimulaattoreissa. == Katso myös == * Videopeliohjain ==Aiheesta muualla== Luokka:Videopeliohjaimet Luokka:Englanninkieliset sanat ja sanonnat
Bosnia-Hertsegovinan federaatio

Bosnia-Hertsegovinan federaatio (myös Bosnia ja Hertsegovinan federaatio; bosniaksi ja , ) on valtaosin bosniakkien ja kroaattien asuttama poliittinen entiteetti, joka muodostaa yhdessä Serbitasavallan kanssa Bosnia-Hertsegovinan valtion. Federaation pinta-ala on 26 110 km² ja asukasluku 2 219 220\. Sen pääkaupunki, kuten myös koko Bosnia ja Hertsegovinan pääkaupunki, on Sarajevo. Federaatio jakautuu kymmeneen kantoniin, jotka ovat Una-Sana, Posavina, Tuzla, Zenica-Doboj, Bosnian Podrinje, Keski-Bosnia, Hertsegovina-Neretva, Länsi- Hertsegovina, Sarajevo ja Kantoni 10 (paikallishallitus käyttää nimitystä Hertseg-Bosnia). Kantonien asema on hyvin itsenäinen, niillä on omat lainsäädäntö- ja hallintoelimet. Kantonit on jaettu edelleen 79 kuntaan. Kantoneista Una-Sana, Tuzla, Zenica-Doboj, Bosnia-Podrinje ja Sarajevo ovat bosniakkienemmistöisiä; Posavina, Länsi-Hertsegovina ja Kantoni 10 kroaattienemmistöisiä sekä Keski-Bosnia ja Hertsegovina-Neretva monietnisiä. == Politiikka ja yhteiskunta == Federaatiolla on oma hallitus, presidentti, parlamentti, tullilaitos, poliisivoimat, kaksi postilaitosta ja lentoyhtiö (BH Airlines). Sillä on myös oma armeija, Vojska Federacije Bosne i Hercegovine, joka on tosin valtiollisen puolustusministeriön hallinnassa. Bosnia- Hertsegovinan federaatiossa on kaksikamarinen parlamentti, parlamenttikokous. Ylähuoneessa eli kansainhuoneessa on 58 jäsentä, joiden valitsijoina ovat kymmenen kantonin parlamentit. Jäsenistä 17 edustaa bosniakkeja, 17 kroaatteja, 17 serbejä ja 7 muita kansallisuuksia. Edustajainhuoneessa on 98 jäsentä, jotka valitaan suoraan avoimilta listoilta vaalipiireistä. Federaation presidentti on Živko Budimir (vuodesta 2011) ja pääministeri Nermin Nikšić (kesäkuusta 2011). == Vaakuna ja lippu == Bosnia-Hertsegovinan federaatiolla oli oma vaakuna ja lippu vuoteen 2007 saakka. Vuonna 2006 Bosnia-Hertsegovinan perustuslakituomioistuin päätti, että federaation ja Serbitasavallan omat vaakunat ja liput (ja kansallislaulut) erottelivat kansanryhmiä, ja vuonna 2007 kielsi niiden käytön. Vaakunan kilpi oli jaettu kahteen osaan. Ylhäällä olevaan kenttään oli kuvattu vihreä vaakunakilpi, jossa kultainen vaakunalilja (symboloi bosniakkeja) ja vaakunakilpi, jossa puna-valkoinen šakkilautakuvio (symboloi kroaatteja). Alle olevaan siniseen kenttään oli kuvattu kymmenen hopeista tähteä, jotka symboloivat Bosnia- Hertsegovinan federaation kymmentä kantonia ja viittasivat myös Euroopan unioniin. == Lähteet == == Aiheesta muualla == * Bosnia-Hertsegovinan federaation parlamentin kotisivut (bosn.) (kroa.) (serb.) * Bosnia- Hertsegovinan federaation hallituksen kotisivut (bosn.) (kroa.) (serb.) *
Corel Painter

Corel Painter on bittikarttagrafiikkaan perustuva tietokoneohjelma, jolla mahdollistuu digitaalinen piirtäminen ja maalaaminen. Toisin kuin esimerkiksi Photoshop, jota kutsutaan kuvankäsittelyohjelmaksi, Painter on pikemminkin ohjelma kuvan tekemiseen. Sen avulla piirretään ja maalataan, mutta jyrkkää eroa eri ohjelmien välillä ei ole ja kuvan tekemisen ammattilaiset käyttävätkin tavallisesti useita ohjelmia yhdessä ja sekaisin. Painteria on kuvailtu myös luonnollisen median (Natural Media) ohjelmana, jonka ideana on jäljitellä tarkasti klassisia kuvan tekemisen välineitä ja materiaaleja. Myös käytetyt käsitteet, kuten siveltimet, öljy-, akryyli- ja akvarellimaalit, piirustus- ja tussikynät, terät, piirustushiilet ja väriliidut sekä erilaiset paperit on tavallisesti lainattu klassisista piirustus- ja maalausvälineistä. Painteria käytetään tavallisesti paineentunnistavan piirustuslaudan ja muiden kuvankäsittelyohjelmien kanssa. Näin voidaan jäljitellä piirtämisen ja maalaamisen prosessia. Kuva syntyy kuitenkin kokonaisuudessaan hyvin eri lailla verrattuna perinteisten välineiden käyttöön. Ohjelman käyttöä aloittelevan olisi ehkä hyvä tuntea piirustus ja maalaus omakseen sekä osata ainakin jonkin verran alan peruskäsitteitä. Kuvanteko-ohjelmalla tehtyjä kuvia on usein vaikea erottaa perinteisin välinein tehdyistä piirustuksista ja maalauksista. Valokuvan tai sen osan yhdistäminen piirustukseen tai maalaukseen, toisto ja erilaiset pienteemat (taidehistoriassa näitä kutsutaan maalauksen mikroteemoiksi) kertovat joskus digitaalisen kuvan ominaisuuksista. Ammattilaiset sekoittavat usein perinteisillä ja uusilla välineillä tekemiään piirustuksia ja maalauksia. Varsin tavallista on esimerkiksi kuvan luonnosteleminen paperille ja sen skannauksen jälkeen värittäminen ja uudelleenmuokkaaminen ohjelmalla. ==Julkaisuhistoria== versio vuosi julkaisija Painter (täysversio) 1.2 1992 Fractal Design Corp. 2 Fractal Design 3 1993 Fractal Design 4 1995 Fractal Design 5 1997 Fractal Design 5.5 1998 Meta Creations Corp. 6 1999 Meta Creations 7 2001 Corel Procreate 8 2003 Corel IX 2004 Corel X 2007 Corel 11 2009 Corel Painter Classic "kevennetty" 1.1 1998 Meta Creations 1.2 2000 Corel Corp. 2 2001 Corel Painter Essentials "kevennetty" 2003 Corel 2 2004 Corel 3 2005 Corel 4 2007 Corel ==Aiheesta muualla== * Corel Painter X * Jinny Brownin PixelAlley * Computer Arts Magazine * Indepth Arts kuvantekijöiden keskustelu- ja esiintymisryhmä Luokka:Corelin ohjelmistot Luokka:Piirto-ohjelmat
Luettelo kansalaisuuttaan vaihtaneista yleisurheilijoista

Tämä on luettelo yleisurheilijoista, jotka ovat urheilu-urallaan siirtyneet edustamaan jotakin toista valtiota. Luettelo ei sisällä urheilijoita, jotka esimerkiksi Neuvostoliiton hajoamisen jälkeen edustivat jotain itsenäistyneistä neuvostotasavalloista tai Itä-Saksan lakkauttamisen yhteydessä Saksan liittotasavaltaan siirtyneitä. ==Aasian maihin siirtyneet== Urheilija Mistä? Mihin? Belal Mansoor Ali Youssef Saad Kamel Maryam Yusuf Jamal Moustafa Ahmed Shebto Mushir Salim Jawher Abel Yagoot Jowher Rashid Ramzi Sameer Kamal Ali Ali Faraj Shaheen Abdeen Shaka Aleksandr Averbuh Musa Amer Obaid Sultan Khamis Zaman Ahmad Hassan Abdullah Saif Saeed Shaheen Tareq Mubarak Taher James Kwalia Nicholas Kemboi Daham Najib Bashir Gamal Belal Salem Essa Ismail Rasheed Majed Saeed Sultan Salem Amer Al-Badri Ali Thamer Kamel Mubarak Hassan Shami Andrei Abduvalijev ==Afrikan maihin siirtyneet== Urheilija Mistä? Mihin? Tosin Oke Yamilé Aldama Todd Matthews-Jouda ==Amerikan maihin siirtyneet== Urheilija Mistä? Mihin? Kareem Streete-Thompson Mebrahtom Keflezighi Khalid Khannouchi Bernard Lagat Stanislawa Walasiewiczówna ==Euroopan maihin siirtyneet== Urheilija Mistä? Mihin? Troy Douglas Lornah Kiplagat Mohammed Mourhit Sandra Myers Joan Lino Martínez Niurka Montalvo Aliuska López Roberto Moya Glory Alozie Jolene Elizabeth Byrne Libania Grenot Magdelin Martinez Fiona May Mirela Maniani Jaysuma Saidy Ndure Katarina Sederholm Hoff Francis Obikwelu Yared Shegumo Driss Maazouzi Ismaïl Sghyr Jérôme Romain Abeba Aregawi Ludmila Engquist Aljahi Jeng Alina Astafei Andrei Tivontšik Florence Ekpo-Umoh Britta Bilac Merlene Ottey Eduard Hämäläinen Natalia Kilpeläinen Francis Kirwa Wilson Kirwa Frantz Kruger Wilson Kipketer Elvan Abeylegesse Anžela Atroštšenko Seref Osmanoglu Ramil Quliyev Attila Farkas Lev Lobodin Nathalie Harvey Zola Budd ==Oseanian maihin siirtyneet== Urheilija Mistä? Mihin? Viktor Tšistjakov Daniela Costian Tatjana Grigorjeva Dmitri Markov Gus Nketia Kansalaisuuttaan vaihtaneet ylesiurheilijat Kansalaisuuttaan vaihtaneet ylesiurheilijat Luokka:Yleisurheilijat
Hummerit

Hummerit (Nephropidae) ovat kymmenjalkaisten lahkoon kuuluvia varsin suurikokoisia merten äyriäisiä. Hummerien vartalo on putkimainen. Kolmen ensimmäisen jalkaparin päässä on sakset, ensimmäinen pari on huomattavasti isompi kuin muut. Tuntosarvet ovat sylinterimäiset ja paljon pidemmät kuin vartalo. Euroopanhummeri (Homarus gammarus) sekä Pohjois-Amerikkalainen amerikanhummeri (Homarus americanus) ovat molemmat arvostettuja ruokia keittiössä. Euroopassa ja Japanissa hummeri on paikoin arvokasta, mutta Yhdysvaltojen itärannikolla, etenkin Bostonin seudulla hummeria syödään yleisemmin. == Monimuotoisuus == Hummerien heimosta tunnetaan noin 50 lajia 11 suvussa. Niiden lähimpiä sukulaisia ovat makeassa vedaessä elävät etelänravut ja ravut. === Alaheimot ja suvut === * Neophoberinae ** Acanthacaris * Nephropinae ** Eunephrops ** Homarinus ** Homarus ** Metanephrops ** Nephrops ** Thymopides * Thymopinae ** Nephropsis ** Nephropides ** Thymops ** Thymopsis === Taloudellisesti merkittäviä lajeja === * Euroopanhummeri Homarus gammarus * Amerikanhummeri Homarus americanus * Keisarihummeri Nephrops norvegicus (tunnetaan myös nimellä merirapu tai langustiini) == Lähteet == * FAO Species Catalogue No. 13. Marine Lobsters of the World === Viitteet === Luokka:Kymmenjalkaiset Luokka:Seulonnan keskeiset artikkelit th:กุ้งมังกร
Augustus (arvonimi)

Augustus (’kunnianarvoisa’, lat. monikko Augusti) oli Rooman valtakunnassa keisarin tärkein arvonimi. Se tulee ensimmäiseltä Rooman keisarilta Augustukselta, joka sai tämän arvonimen senaatilta vuonna 27 eaa. Siitä lähtien häntä kutsuttiin Augustukseksi aina kuolemaansa saakka vuonna 14 jaa. Augustuksen seuraajat omaksuivat myös tämän nimen. Vähitellen Augustus alkoikin tarkoittaa hallitsevaa keisaria mutta 300-luvulle asti se oli kuitenkin vain henkilönimi eikä virka. Rooman keisari Diocletianus perusti tetrarkia-järjestelmän, jossa valtakunta jaettiin Länsi- ja Itä-Roomaan ja joita kumpaakin hallitsi keisari (augustus), joilla puolestaan oli yksi apukeisari (caesar). 300-luvulla alkoivatkin yleistyä kutsumanimet semper Augustus, aeternus Augustus (’aina Augustus, ikuinen Augustus’), jotka osoittivat, ettei se ollut enää henkilönimi vaan titteli. Rooman valtakunnan läntisen osan kaaduttua vuonna 476 myös jotkut Euroopan hallitsijat alkoivat käyttää Augustus-arvonimeä osoittaakseen olevansa Rooman keisarien laillisia perillisiä. Arvonimen feminiinimuoto oli Augusta. == Katso myös == *Caesar (arvonimi) == Lähteet == * * Luokka:Roomalaiset virat ja arvonimet
Augusta (arvonimi)

Augusta oli Rooman valtakunnassa käytetty arvonimi. Se oli keisarien arvonimen augustus ("kunnianarvoisa") feminiinimuoto. Yleensä keisarit antoivat arvonimen vaimoilleen tai siskoilleen. == Luettelo augustoista == * 14: Livia, Augustuksen vaimo. * 41: Antonia Minor, Claudiuksen äiti. * 50: Agrippina nuorempi, Claudiuksen vaimo. * 64: Poppaea Sabina ja Claudia, Neron vaimo ja tytär. * ennen vuotta 80: Flavia Domitilla, Vespasianuksen tytär. * 105: Pompeia Plotina ja Ulpia Marciana, Trajanuksen vaimo ja sisko. * 112: Salonia Matidia, Trajanuksen siskontytär. * 128: Vibia Sabina, Hadrianuksen vaimo. * 138: Faustina vanhempi, Antoninus Piuksen vaimo. * 146: Faustina nuorempi, Antoninus Piuksen tytär, Marcus Aureliuksen vaimo, Commoduksen äiti. * 164: Lucilla, Marcus Aureliuksen tytär ja Lucius Veruksen vaimo. * 177: Bruttia Crispina, Commoduksen vaimo. * 193: Manlia Scantilla ja Didia Clara, Didius Julianuksen vaimo ja tytär. * 210-luku: Fulvia Plautilla, Caracallan vaimo * 220: Aquilia Severa, Elagabaluksen vaimo. * 220-luku: Julia Avita Mamaea ja Sallustia Orbiana, Alexander Severuksen äiti ja vaimo. * 238: Tranquillina, Gordianus III:n vaimo. * 240-luku: Marcia Otacilia Severa, Philippus Arabsin vaimo. * 240: Herennia Etruscilla, Deciuksen vaimo, Herennius Etruscuksen ja Hostilianuksen äiti. * 250-luku: Mariniana, Valerianuksen vaimo. * 253: Cornelia Supra, Aemilianuksen vaimo. * 254: Cornelia Salonina, Gallienuksen vaimo. * 260: Sulpicia Dryantilla, Regalianuksen vaimo. * 274: Ulpia Severina, Aurelianuksen vaimo. * 283: Magnia Urbica, Carinuksen vaimo. * 308: Galeria Valeria, Diocletianuksen tytär ja Galeriuksen vaimo. * vuoden 312 jälkeen: Pyhä Helena ja Constantina, Konstantinus Suuren äiti ja tytär. * 364–378: Albia Domnica, Valensin vaimo. * ennen vuotta 385: Aelia Flaccilla, Thedosius I:n vaimo. * noin 416: Galla Placidia, Theodosius I:n tytär, Constantius III:n vaimo, Valentinianus III:n äiti. * 439: Licinia Eudoxia, Valentinianus III:n vaimo * noin 440: Justa Grata Honoria, Valentinianus III:n tytär. * 475: Zenonis, Basiliscuksen vaimo == Katso myös == * Bysantin keisarinna *
Caesar (arvonimi)

Caesar (lat. monikko caesares) oli Rooman valtakunnassa keisarin ja myöhemmin myös hänen seuraajansa arvonimi. Se tulee roomalaisen diktaattorin Gaius Julius Caesarin cognomenista. Nimi on myös useiden kielien keisaria tarkoittavan sanan perusta, kuten suomen sanan keisari tai saksan sanan Kaiser.Rooman keisarit s. 22 == Arvonimen historia == Jollain Julius Caesarin esi-isistä saattoi olla tuuheat hiukset, sillä sana caesar tarkoittaa pitkiä hiuksia. Caesarin kuoltua vuonna 44 eaa. hänen ottopoikansa Gaius Octavius Thurinus vaihtoi nimensä Gaius Julius Caesariksi. Normaalin roomalaisen tavan mukaan uuden nimen perään olisi kuulunut myös lisätä Octavianus-nimi, mutta jostakin syystä hän ei tätä tehnyt. Sekaannusten välttämiseksi Caesarin ottopoikaa kutsutaan kuitenkin nykyaikana yleensä nimellä Octavianus aina vuoteen 27 eaa. saakka. Pelkkä nimenvaihdos aiheutti sen, että kokonaiset legioonat siirtyivät tukemaan Octavianusta. Myöhemmin Octavianus lisäsi nimensä perään nimet Imperator () ja divi filius (). Hän oli täten Gaius Julius Caesar divi filius Imperator. Vuonna 40 eaa. Octavianus luopui Gaius- ja Julius-nimistä, ja oli täten Imperator Caesar divi filius (). Octavianuksen kukistettua vastustajansa Marcus Antoniuksen ja Kleopatran vuonna 31 eaa. hän oli käytännössä koko Rooman hallitsija eli keisari, ja vuonna 27 eaa. Rooman senaatti antoi hänelle arvonimen Augustus (kunnianarvoisa), jonka hän liitti omaan nimeensä. Tästä eteenpäin Octavianusta on kutsuttu yleisesti Augustukseksi ja ensimmäiseksi Rooman keisariksi. Hänen koko nimensä oli Imperator Caesar divi filius Augustus,Rooman keisarit s. 22–23 mutta monet hänen aikalaisensa kutsuivat häntä yhä Caesariksi. Augustuksella ei ollut poikia, joten hän adoptoi useita miehiä seuraajikseen. Hänen tyttärenpoikansa Gaius ja Lucius sekä näiden kuoleman jälkeen adoptoidut Agrippa Postumus ja Tiberius saivat adoption yhteydessä nimen Caesar. Myös monet muut keisarillisen perheen jäsenet saivat saman nimen: Tiberiuksen poika Drusus, Germanicus ja hänen poikansa mukaan lukien Caligula. Lähes kaikki Augustuksen seuraajat omaksuivat Caesar-nimen ja liittivät sen keisarilliseen nimeensä.Rooman keisarit s. 23 Ensimmäisen vuosisadan puoliväliin saakka Caesar ei kuitenkaan ollut arvonimi vaan henkilönimi. Keisari Claudiuksen aikana siitä tuli hallitsijan arvonimi ja Flaviusten dynastian tai Hadrianuksen aikana keisarin seuraajan arvonimi. Diocletianus perusti tetrarkia-järjestelmän, jossa valtakunta jaettiin Länsi- ja Itä-Roomaan, joista kumpaakin hallitsi keisari (augustus) ja joilla puolestaan oli yksi apukeisari (caesar).Antiikin käsikirja s. 90 == Lähteet == * * === Viitteet === Luokka:Roomalaiset virat ja arvonimet
Augusta

Augusta voi viitata seuraaviin: * augusta, Rooman keisarinnan arvonimi * Augusta, naisen etunimi __NOTOC__ == Maantiede == === Antiikki === * Augusta, antiikin aikainen kaupunki Kilikiassa * Augusta Bagiennorum eli Augusta Vagiennorum, antiikin aikainen kaupunki Liguriassa Italiassa * Augusta Bracaria eli Bracara Augusta, antiikin aikainen kaupunki Hispania Tarraconensiksessa, nykyinen Braga Portugalissa * Augusta Emerita eli Emerita Augusta, antiikin aikainen kaupunki Lusitaniassa, nykyinen Mérida Espanjassa * Augusta Firma, antiikin aikainen kaupunki Hispania Baeticassa, nykyinen Écija Espanjassa * Augusta Praetoria, antiikin aikainen kaupunki Gallia Transpadanassa, nykyinen Aosta Italiassa * Augusta Raurica, antiikin aikainen kaupunki Gallia Belgicassa, nykyinen Augst Sveitsissä * Augusta Suessionum, antiikin aikainen kaupunki Gallia Belgicassa, nykyinen Soissons Ranskassa * Augusta Taurinorum, antiikin aikainen kaupunki Gallia Transpadanassa, nykyinen Torino Italiassa * Augusta Trajana, antiikin aikainen kaupunki Traakiassa, nykyinen Zagora Bulgariassa * Augusta Treverorum, antiikin aikainen kaupunki Gallia Belgicassa, nykyinen Trier Saksassa * Augusta Tricastinorum eli Noviomagus, antiikin aikainen kaupunki Gallia Narbonensiksessa, nykyinen Saint-Paul-Trois-Châteaux Ranskassa * Augusta Vindelicum, antiikin aikainen kaupunki Raetiassa, nykyinen Augsburg Saksassa * Augusta Viromanduorum, antiikin aikainen kaupunki Gallia Belgicassa, nykyinen Saint-Quentin Ranskassa * Elimberrum eli Augusta Auscorum, antiikin aikainen kaupunki Gallia Aquitaniassa, nykyinen Auch Ranskassa * Londinium eli Augusta Trinobantum, antiikin aikainen kaupunki Britanniassa, nykyinen Lontoo Englannissa * Tucci eli Augusta Gemella, antiikin aikainen kaupunki Hispania Baeticassa === Nykyaika === * Augusta, kaupunki Georgian osavaltiossa Yhdysvalloissa * Augusta, kaupunki Mainen osavaltiossa Yhdysvalloissa * Augusta, satamakaupunki Sisiliassa Italiassa == Sukunimenä == * Josef Augusta (1946–2017), tšekkiläinen jääkiekkoilija * Patrik Augusta (s. 1969), tšekkiläinen jääkiekkoilija == Muita merkityksiä == * Historia Augusta, historiateos * 254 Augusta, asteroidi * USS Augusta, useita Yhdysvaltain laivaston aluksia ;Britannian kuninkaallinen laivasto * HMS Augusta (1761), alus * HMS Augusta (1736), 60-tykkinen neljännen luokan alus * HMS Augusta (1763), Saint Albans -luokan 64-tykkinen kolmannen luokan linjalaiva * HMS Augusta (1771), jahti * HMS Augusta (1795), tykkivene * HMS Augusta (1819), kuunari * HMS Augusta (1853), 2-tykkinen kuunari
Planetaario

thumb|Carl-Zeiss-planetaario Saksan Stuttgartissa. Planetaario on teatteri, joka on rakennettu tähtitiedettä esitteleviä esityksiä varten. Sen puolipallon muotoiseen kattoon voidaan heijastaa planeettoja ja tähtiä. Joitakin planetaarioita käytetään myös elokuvaesityksiin sekä muihin tapahtumiin. == Suomen planetaarioita== * Särkänniemen planetaario Tampereella * Kallioplanetaario Jyväskylässä * Heurekan planetaario (ent. Verne-teatteri, Vattenfall Planetarium) Tiedekeskus Heurekassa Vantaalla * Tuorlan planetaario Kaarinassa * Kakslauttasen planetaario Sodankylässä * Ursan liikkuva planetaarioUrsan planetaario * kiertävä Arkin planetaario * merenkulun opiskelijoille tarkoitetut planetaariot muun muassa Suomenlinnassa ja Raumalla == Lähteet == ==Aiheesta muualla== * Worldwide Planetariums Database (WPD) *List of planetariums *Planetariums & Digital Dome Theatres Database *
Kake Singers

Kake Singers oli suomalainen 1970-luvun lopulla suosittu teatterikoululaisten muodostama huumori-iskelmämusiikkia esittävä yhtye. Sen albumi Me halutaan olla... myi kultaa vuonna 1979. Albumin kappaleista nousivat hiteiksi ”Me halutaan olla neekereitä” ja ”Mäntsälä mielessäin”. Yhtyeen samana vuonna julkaistu toinen levy Tähtisumutusta sisälsi muun muassa kappaleet ”Ollaan kahden lällällää” ja ”Tappajahauki”. Yhtyeen jo lopetettua se teki vielä Vaarallinen mutantti -televisiosarjaa parodioivan televisioelokuvan Kake Singersin nousu ja tuho. Yhtyeeseen kuuluivat taiteilijanimien taakse kätkeytyneet Brita Brutal (Heini Tola), Hertta Brutal (Ulla Tapaninen), Jytkimä Brutal (Jaakko Laiho), Esmeralda Hirmumarenki (Irma Pulkkinen), Arzi "Slow down you move too fast" Kepakko (Arto Arola), Ola Olenzo Ollén (Olli Tola), Riku The Rockface (Risto Rinne), Dr. Runk (Raimo Tuominen) sekä Juknur Highfly Trambolino (Jukka Nurmela). ==Diskografia== ===Studioalbumit=== * Me halutaan olla... (1979) * Tähtisumutusta (1979) ===Kokoelma-albumit=== * Väärennetty syntymätodistus (1990) * 20 suosikkia: Mäntsälä mielessäin (2007) ===Singlet=== * Me halutaan olla neekereitä / Kakerock (1978) * Mäntsälä mielessäin / Näinkin käydä voi (1979) * Kakerock / Rokkeri (1979) * Tappajahauki / Norsuja napajäällä (1979) * Ollaan kahden lällällää / Hirmuinen rytmitauti (1979) * Veturi veressäin / Hunajaa (1980) * Mäntsälä mielessäin / Kakerock (1990) == Lähteet == ==Aiheesta muualla== * Kake Singers: Ollaan kahden lällällää. Ylen Elävä arkisto. Luokka:Suomalaiset huumoriyhtyeet Luokka:Suomalaiset iskelmäyhtyeet
Suojelumies

Suojelumies (lyhenteeltään slum, ruotsiksi Skyddsman) on sekä sotilasarvo että koulutushaara (vertaa tykkimies, viestimies) Suomen puolustusvoimissa. Suojelumiehiä puolustusvoimissa kouluttaa nykyisin Porin Prikaatin suojelukomppania,Maavoimien aselajit. Puolustusvoimat. Viitattu 17.7.2019.Porin prikaatin varusmieskoulutus. Puolustusvoimat. Viitattu 17.7.2019. Kainuun Prikaatin 1. Pioneerikomppania sekä Uudenmaan Prikaatin 2. rannikkojääkärikomppania. Suojelumiehet koulutettiin ennen Suojelukoulussa, joka oli Keski-Suomen Rykmentin joukkoyksikkö. Nykyisin he palvelevat Porin Prikaatissa ja Kainuun Prikaatissa. Suojelukomppania toimi vuoden 2014 heinäkuuhun saakka Pioneerirykmentissä Keuruulla. Suojelumiehet saavat koulutukseen kaasun- ja säteilyntiedusteluun tai puhdistus- ja palontorjuntaan. Suojelumiehen varusteisiin kuuluu esimerkiksi suojanaamari, suojapuku ja kaasuntiedustelulaukku sekä huomattava määrä palo- ja pelastuskalustoa. Suojelun erikoisosasto (SEO) on Puolustusvoimien korkean valmiuden suojelutiedusteluyksikkö, johon kuuluu CBRN-kenttälaboratorio (C=kemiallinen, B=biologinen, R=radiologinen ja N=nuclear (engl.) eli ydin(ase)). SEO:a voidaan käyttää Puolustusvoimien kaikissa kolmessa tehtävässä eli kotimaan puolustamisessa, muiden viranomaisten tukemisessa ja sotilaallisen kriisinhallinnan tehtävissä. Suojelun erikoisosasto osallistui keväällä 2014 Syyriassa kriisinhallintatehtävään jonka tarkoituksena oli kuljettaa kemialliset aseet pois Syyriasta ja tuhota ne. Suojelumies voi myös tarkoittaa: "palomies-vartijaa", joka suorittaa teollisuuden toimeksiannoissa palo- ja pelastusalan työtehtäviä sekä aluevartiointia. Monipuolinen toimenkuva, jossa työhön voi sisältyä myös sammutinhuoltoa, paineilmalaitehuoltoa, suojainhuoltoa sekä turvallisuuskoulutuksia. Yleensä päätoimisen suojelumiehen koulutusvaatimuksiin kuuluu vartijakoulutuksen lisäksi myös pelastusalan päätoimisen tai sivutoimisen koulutusputken läpikäyminen sekä savu- ja kemikaalisukelluskelpoisuuden ylläpito. ==Lähteet== Luokka:Sotilasarvot Luokka:Koulutushaarat